તાજેરતરમાં સરકાર દ્વારા ફુડ સેફ્ટીને લઇ પરિપત્ર જાહેર કરવામાં આવ્યો છે. જેમાં ખાસ કરીને એક જ તેલમાં વારંવાર તળવામાં આવતા વિવિધ ફરસાણો પર પ્રતિબંધ મુકવામાં આવ્યો છે. એક જ તેલમાં વારંવાર ફરસાણ તળવાથી લોકોના આરોગ્ય પર અનેક વિપરીત અસર થતી હોવાથી સરકાર દ્વારા 1 જૂલાઇથી આ પરિપત્રનો અમલવારી કરાવાશે. આ પરિપત્રનો સુરેન્દ્રનગર જિલ્લામાં ભારે આવકાર મળી રહ્યો છે. લોકોના આરોગ્ય સાથે ચેડાં કરતા લોકો સામે આકરા પગલાંની યોગ્ય શહેરીજનો ગણાવી રહ્યા છે. બીજીતરફ ફરસાણના વેપારીઓમાં રોષ ફેલાયો ત્યારે સુરેન્દ્રનગર ફરસાણના વેપારીઓ દ્વારા કલેક્ટર કચેરીમાં આવેદનપત્ર આપી રજૂઆત કરવામાં આવી હતી.